**ORGANISASJONSPLAN**

**FOR**

**HAUGESUND IL ORIENTERING**

**2014**



# 

Vedtatt på årsmøtet 18.02.2014

# Innholdsfortegnelse

[Innholdsfortegnelse 2](#_Toc346111424)

[Innledning 4](#_Toc346111425)

[Historikk 4](#_Toc346111426)

[Idrettslagets formål 4](#_Toc346111427)

[Visjon og verdigrunnlag 4](#_Toc346111428)

[Virksomhetsideen 4](#_Toc346111429)

[Målsetting 5](#_Toc346111430)

[Hovedmål - Rekruttering: 5](#_Toc346111431)

[ Haugesund Idrettslag Orientering Organisasjon 6](#_Toc346111432)

[Årsmøtet: 7](#_Toc346111433)

[3.0 Styrets funksjon og sammensetning 7](#_Toc346111434)

[Styret 7](#_Toc346111435)

[Leder i HIL Orientering 7](#_Toc346111436)

[Nestleder m/sekretærfunksjon 7](#_Toc346111437)

[Kasserer/Økonomiansvarlig 8](#_Toc346111438)

[Styremedlemmer 8](#_Toc346111439)

[3.1 Valgkomité 8](#_Toc346111440)

[3.2 Revisorer 8](#_Toc346111441)

[3.3 Tur Orienteringsutvalg 9](#_Toc346111442)

[3.4 Sportslig utvalg 9](#_Toc346111443)

[3.5 Kartutvalg 10](#_Toc346111444)

[3.6 Materialforvalter 10](#_Toc346111445)

[3.7 Oppmann og IT-utvalg 10](#_Toc346111446)

[3.8 Økonomiutvalg 11](#_Toc346111447)

[Økonomiansvarlig skal ha ansvar for O-hytta og eventuelt tilsvarende. Noe om dette må beskriver her 11](#_Toc346111448)

[3.9 Ungdomsråd 11](#_Toc346111449)

[Leder i ungdomsrådet er varamann til styret 11](#_Toc346111450)

[Medlemmer 11](#_Toc346111451)

[Medlemskontingent 11](#_Toc346111452)

[Hederstegn/ Utmerkelser HIL Orientering 12](#_Toc346111453)

[Aktivitet 12](#_Toc346111454)

[Felles arrangement mellom idrettslagene 12](#_Toc346111455)

[Informasjon 13](#_Toc346111456)

[Regnskap 13](#_Toc346111457)

[Treningsavgift 13](#_Toc346111458)

[Startkontingent individuelt – skal vi se på denne?? I forhold til budsjett? 13](#_Toc346111459)

[Reklame/sponsoravtaler 13](#_Toc346111460)

[Utleie –salg av kart? 14](#_Toc346111461)

[Kiosk 14](#_Toc346111462)

[Lønn og honorar 14](#_Toc346111463)

[Reiseregning 14](#_Toc346111464)

[Utlegg på vegne av klubben: 14](#_Toc346111465)

[Merverdiavgift 14](#_Toc346111466)

[Økonomisk utroskap/varslingsplikt 14](#_Toc346111467)

[Klubbdrakter/profilering 15](#_Toc346111468)

[Regler for Haugesund IL Orientering 15](#_Toc346111469)

[Retningslinjer for foreldre/foresatt 15](#_Toc346111470)

[Retningslinjer for utøvere 15](#_Toc346111471)

[Retningslinjer for trenere 15](#_Toc346111472)

[Mobbing 16](#_Toc346111473)

[Seksuell trakassering 16](#_Toc346111474)

[Alkohol og doping 16](#_Toc346111475)

[Regler for reiser 16](#_Toc346111476)

[Egenandel/Støtter: 16](#_Toc346111477)

[Politiattest 18](#_Toc346111478)

[Dugnad: 18](#_Toc346111479)

[Årlige faste oppgaver 19](#_Toc346111480)

Innledning

Organisasjonsplanen for Haugesund IL Orientering skal ivareta alle forhold som gjelder Haugesund IL Orienterings aktiviteter. Dette skal være et dokument som brukes aktivt av styret for å følge aktiviteten i laget. Planen skal gjennomgås til hvert årsmøte slik at den til enhver tid er oppdatert, og blir et levende dokument.

Historikk

O-gruppa i Haugesund IL ble stiftet 13. november 1959. Haugesund IL vedtok på årsmøtet 19.08.2010 å endre organisasjonsform til allianseidrettslag, dette ble endelig vedtatt 27.02.11 og i den forbindelse med dette ble Haugesund IL Orientering stiftet som eget idrettslag organisert under Haugesund IL Allianseidrettslag.

Idrettslagets formål

Haugesund IL Orienterings formål er å drive idrett organisert i Norges idrettsforbund og olympiske og paralympiske komité (NIF).

Arbeidet skal preges av frivillighet, demokrat, lojalitet og likeverd. Alle idrettslige aktiviteter skal bygge på grunnverdier som idrettsglede, fellesskap, helse og ærlighet.

Idrettslaget er selveiende og frittstående med utelukkende personlige medlemmer.

Visjon og verdigrunnlag

Haugesund IL Orientering skal være inkluderende for alle medlemmer uansett alder og nivå.

Gjennom lagets verdier skal vi sikre at:

* Alle som ønsker det skal få en mulighet til å prøve orientering og bli en del av fellesskapet i laget
* Alle som deltar i en aktivitet i laget – i organisering, trening, konkurranse og dugnad skal representere laget på en representativ måte.
* Alle har et ansvar for at nye utøvere med familie føler seg velkommen i laget og blir ivaretatt på en god måte
* Alle medlemmene skal føle at de får den informasjon de trenger
* Alle bidrar positiv til å skaffe inntekter til idrettslaget
* Idrettslaget skal til enhver tid sørge for at alle får tilbud om trening og veiledning
* Trenere og alle som har fått tildelt en rolle i idrettslaget skal gå foran med et godt eksempel med tanke på inkludering, akseptering og godta at alle er forskjellig

# Virksomhetsideen

Haugesund IL Orientering skal være den foretrukne laget for de som ønsker å begynne med orientering i

Haugesund kommune og omegn.

Laget skal være en effektiv serviceyter for sine medlemmer, og et talerør overfor særforbund, særkrets

idrettskrets, idrettsråd og lokale myndigheter

# Målsetting

Vi vil i løpet av 2013 14 fortsette med å definere målsetting for Haugesund IL Orientering.

## Hovedmål - Rekruttering:

Haugesund IL Orientering skal hvert år ha minst 6 løpere totalt i D/H 10-12 og D/H 13-14, samt 1 ”foreldre-rekrutt”  
  
**Delmål:**

* Minst 10 nye rekrutter pr. år.
* Av totalen over 10 år skal minst 1/3 bli o-løpere - dvs. at de i hver sesong deltar i minst 4 vanlige o-løp.
* Beholde og videreutvikle de vi har i gruppa. Hvert år videreføre minimum fire løpere til gruppa over.
* Minst fem foreldre/foresatte innom rekruttreningen pr år

**Tiltak:**

* Faste treninger og fast oppmøte i hver tirsdag kl 17.30-18.30. Noen tirsdager deltar rekruttene på treningsløp i nærområdet.
* Minst én trener med hovedansvar, mange hjelpetrenere - erfarne voksne og ungdommer fra HIL Orientering
* "Foreldre-med-på-treninger": Opplæring som muliggjør involvering av voksne på alle treninger, voksne skal kunne være med og gjøre det samme som /sammen med barna.
* Grunnleggende opplæring i orientering. Opplæringen skal være en kombinasjon av lek, for de yngste, og en progresjon i utviklingen for de største, jmf Nivåstigen o-teknikk (NOF)
* Samarbeid med friidretten. For eksempel ved å legge inn orientering som en del av rekruttreningene til friidretten på 3-4.klassetrinn. "Bli kjent med orientering"
* Skoleoffensiv hver vår. Gjøre orientering kjent blant elever og foreldre. Informere om våre rekruttreninger.
* Minst én sosial aktivitet pr. semester for rekruttene.Haugesund Idrettslag Orientering Organisasjon

**ÅRSMØTET**

**3.0 Styret**

Leder

Nestleder m sekretærfunksjon

Kasserer/Økonomiansvarlig

Styremedlem Tur Orientering

Styremedlem Sportslig

Styremedlem Kart

Styremedlem Rekrutt

Varamedlem

**3.1 Valgkomité**

Leder

Medlem

Medlem

Varamedlem

**3.6 Materialforvalter**

**3.3 Tur Orientering Utvalg**

Leder

4 medlemmer

**3.2 Revisor**

1. revisor

2. revisor

**3.5 Kartutvalg**

Leder

3 medlemmer

**~~3.7 Oppmann og IT utvalg~~**

~~Leder~~

~~2 medlemmer~~

**3.4 Sportslig utvalg**

Leder

Oppmann

2 medlemmer

Leder rekrutt

2 medlemmer rekrutt

**3.8 Økonomi**

O-hytta

**3.9 Ungdomsråd/Roots**

Leder

2 medlemmer

Merknad:

Styret: Antall styremedlemmer og antall vara medlemmer fastsettes av årsmøtet

## Årsmøtet:

Årsmøtet er Haugesund IL Orienterings høyeste myndighet og avholdes innen utgangen av februar.

Innkalling til årsmøtet skal skje etter Haugesund IL Orienterings lov §10.

Årsmøtet er for medlemmer i Haugesund IL Orientering som har betalt medlemskontingenten.

Årsmøtet legger grunnlaget for styret sitt arbeid og alle som ønsker å bli med å bestemme hvordan idrettslaget skal drives bør stille på årsmøtet.

Årsmøtet skal gjennomføres slik det er fastsatt i idrettslagets lov paragraf §12

|  |
| --- |
| 3.0 Styrets funksjon og sammensetning |
| |  | | --- | | Styret i Haugesund IL Orientering består av Leder, nestleder, 5 styremedlemmer og 1 varamedlem*.* Styret  * planlegger og ivaretar idrettslagets totale drift, herunder mål- og strategiarbeid, budsjett og regnskap samt oppgaver beskrevet i §1 NIFs lover, lovnorm for idrettslag. Styret har ansvar for at det finnes retningslinjer for aktiviteten i idrettslaget * Iverksetter bestemmelser og vedtak fattet av årsmøte eller andre overordnede idrettsmyndigheter * Står for idrettslagets daglige ledelse, og representere laget utad * Disponerer idrettslagets inntekter (tilskudd, kontingent o.a.) og fordele disse etter plan og godkjent budsjett. Styret er juridisk ansvarlig for idrettslagets økonomi * Godkjenner innkjøp innenfor budsjett * er ansvarlig for å sette opp budsjett før årsmøtet, gruppene skal gi input til dette innen for de tidsfrister som er satt. * Oppnevner komiteer og utvalg etter behov i idrettslaget, og utarbeide instruks for disse.   Fordeling av oppgaver og ansvar i styret Leder i HIL Orientering  * er HIL Orienterings ansikt utad, og idrettslagets representant i møter og forhandlinger * står for idrettslagets daglige ledelse, koordinerer styrets og idrettslagets totale aktivitet * innkaller til styremøter, forbereder saker og leder møtene * ser gjennom regnskapet før det leveres revisjon (sørge for at det tegnes underslagsforsikring for de som har signeringsrett) * skal påse at valg, adresseforandringer, oppgaver over medlemmer o.a. som har interesse for/skal sendes inn til krets- og forbund, meldes til overordnede instanser innen gitte frister. * Ansvar for oppfølging av politiattest * Ansvar for å informere hederstegnskomiteen ang hederstegn utdelt av HIL Orientering * Velges for et år av gangen  Nestleder m/sekretærfunksjon  * fungerer som leder under dennes fravær, bistår leder og danner et lederteam med denne. * fører referat over alle styremøter og medlemsmøter * tar seg av inngående og utgående post (som ikke sorterer under andre utvalg) * lager møteplan for godkjennelse i styret * er varamann for oppfølging av politiattest * ha arkivansvarlig for lagets papirer, brev, referater, lover og forskrifter, årsberetninger etc.  Kasserer/Økonomiansvarlig  * har oppfølgingsansvar for økonomiutvalget. * disponerer lagets midler og har fullmakt til idrettslagets bankkonto * har kjennskap til kontoplan og fører regnskap i henhold til denne (<http://www.idrett.no/ftp/Lover/doc/kontoplan.htm>). * møter på alle styremøter * anviser utbetalinger (?) * holder oversikt over idrettslagets økonomi * betaler regninger og krever inn fordringer * har ansvar for utsending av giroer og innkreving av medlemskontingent * fører og ajourholder medlemslister i klubbadmin * søker om mulige kommunale og andre midler * holder oversikt over sponsoravtaler, vedlikeholder og fornyer dem, sponsorkontakt mot HIL allianse * setter opp årsregnskap m resultat og balanse som oversendes revisor for godkjenning, sammen med bilag kontoutskrifter og annen relevant dokumentasjon. * oversender årsregnskap og budsjett til sekretær for trykking i årsrapport. Regnskap og budsjett legges fram for årsmøtet. * Om mulig administrerer kasserer salg av klubbdrakter og lignende. * Kontaktperson økonomi O-hytta  Styremedlemmer  * De ulike utvalgene er representert i styret i hht organisasjonsplan * møter på styrets møter * tildeles konkrete oppgaver i henhold til styrets vedtak  3.1 Valgkomité  Valgkomiteen består av følgende medlemmer:  Leder, 2 medlemmer og 1 varamedlem som alle velges på årsmøte for 1 år. Valgkomiteen nomineres av styret. Dersom HIL Orientering har ansvar for valgkomitê til kretsting, blir det valgkomiteen som har dette ansvaret.  Valgkomiteen har en viktig rolle for å sikre drift av idrettslaget gjennom å finne personer med riktig kompetanse til styret. Ikke minst med å motivere til å ta ansvar, de skal gjennom året holde seg informert om virksomheten og holde seg orientert om eventuelle utskiftninger og nye kandidater både i styret og de ulike utvalg. De skal informere styret om dette, og gi skriftlig forslag på nomineringen, samt presentere dette på årsmøtet.   Valgkomiteen skal ta hensyn til følgende paragraf:  Kjønnsfordeling: ” *Det skal være minst 2 representanter for hvert kjønn i styret råd, utvalg mv. med mer enn 3 medlemmer. I styret, råd og utvalg som består av 2 eller 3 medlemmer, skal begge kjønn være representert*” Jf. Idrettslagets lov § 7 | |  | |

## 3.2 Revisorer

Det skal velges 2 revisorer

Disse velges for 2 år (En for 1 år og en for 2 ved oppstart, slik at man får kontinuitet)

* Revisor skal vurdere om årsregnskapet er utarbeidet og fastsatt i samsvar med idrettens regnskaps- og revisjonsbestemmelser, og om organisasjonsleddets styre har oppfylt sin plikt til å sørge for ordentlig og oversiktig registrering og dokumentasjon av regnskapsopplysninger i samsvar med idrettens regnskaps- og revisjonsbestemmelser.
* Revisjonen skal utføres iht NIFs lov kapittel 4. (Ref: <http://www.lovdata.no/nif/hiff-20071128-0002.html#map004>)

## 3.3 Tur Orienteringsutvalg

Turorienteringsutvalget skal legge til rette for orientering som tur- og fritidsaktivitet som et tilbud til alle, og forestår markedsføring og salg for å få flest mulig til å delta. Det skal lages minst ett opplegg og utarbeides nye kartmapper for salg hvert år, med normal sesongstart om våren. Turorienteringsutvalget har ansvar for alt det praktiske arbeidet som er nødvendig for gjennomføring.  
  
Turorientering er ingen konkurranseidrett, men dette er ikke til hinder for at det i opplegget legges inn konkurransemomenter og premiering. Opplegget kan også ha andre motiverende innslag, som topptur, månedens post etc.  
  
I samarbeid med kasserer utarbeides budsjett for turorienteringsutvalgets aktivitet. Regnskap føres av kasserer eller egen regnskapsfører etter styrets bestemmelse.   
  
Turorienteringsutvalget utarbeider årlig rapport til lagets årsmøte om sin aktivitet.

Utvalget består av følgende medlemmer:

* Leder
* 4 medlemmer

Utvalgets leder møter i lagets styre som styremedlem.

## 3.4 Sportslig utvalg

Sportslig utvalg har ansvaret for å tilrettelegge for sportslig utvikling av idrettslagets utøvere på alle prestasjonsnivå og alderstrinn. Følgende hovedoppgaver inngår i utvalgets arbeid:

1. Administrere alle sider ved klubbens instruksjons- og treningsvirksomhet herunder:

* Planlegge og gjennomføre rekruttering- og instruksjonstiltak
* Skaffe lokaler, trener(e) og bestemme treningstid for ukentlig vintertrening
* Lage treningsopplegg for hele året i samarbeid med trener(e)
* Sette opp terminliste for klubbtreninger og nærløp i idrettslagets regi
* Bestemme årlige satsingsløp i samarbeid med styret
* Registrere treningsframmøte ved behov

1. Ansvar for uttakskriterier og organisere uttak/tilbud om reise til større løp og skaffe nødvendige reiseledere og avklare økonomiske forhold ved reisen
2. Utøve oppmannsfunksjonen
3. Ha ansvar for uttak av stafettlag
4. Være idrettslagets sportslige kontakt mot orienteringskretsens sportslige utvalg, HTG, mm
5. Samarbeide med leder ved avvikling av klubbkvelder/medlemsmøter

Rekrutteringsutvalget inngår som underutvalg i sportslig utvalget.

Utvalget består av følgende medlemmer:

* Sportslig leder - styremedlem i lagets styre
* Oppmann
* Medlem (utvalget fordeler faste arbeidsoppgaver)
* Medlem (utvalget fordeler faste arbeidsoppgaver)
* Leder rekrutteringsutvalg - styremedlem i lagets styre
* Medlem rekrutteringsutvalg
* Medlem rekrutteringsutvalg

## 3.5 Kart og IT utvalg

1. Utarbeide og vedlikeholde en kartplan. Herunder å vurdere terrengområder i forhold til idrettslagets behov for idrettsanlegg (O-kart).
2. Sørge for at nye O-kart blir utarbeidet og vedlikeholdt. Dette består i å:

* Innhente priser hos kartfirma på kartgrunnlag, synfaring og rentegning.  
  Eventuelt kan deler av arbeidet gjøres av klubbens medlemmer.
* Sette opp budsjett og søke om økonomisk støtte (spillemidler, kommunal støtte og   
  evt. sponsor)
* Følge opp arbeidet til valgte kartfirma, dvs. framdrift og økonomi
* Registrere ferdig kart til O-kretsen, laget kartregnskap og rapportere for utbetaling av støttemidler.

1. Administrere kartsalg til skoler, lag og enkeltpersoner.
2. Arkivere O-kartene til idrettslaget, i papirform og digitalt.
3. Ansvar for lagets nettside, herunder kontakt med leverandør av denne.
4. Ansvar for tidtaking og resultatservice ved orienteringsløp som Haugesund IL Orientering står ansvarlig for. Treningsløp kan delegeres til løpsleder.
5. Ansvarlig for drift og videreutvikling av idrettslagets tidtakingsprogramvare. Herunder kontakt med leverandører av nevnte tjenester

Utvalget består av følgende medlemmer:

* Leder
* 3 medlemmer

Utvalgets leder møter i lagets styre som styremedlem

## 3.6 Materialforvalter

1. Har ansvar for materialrom og alt arrangementsutstyr, telter, poster og bukker, klokker osv. Fører nødvendige lister for dette (oversikt postbukker osv).
2. Bestiller og kjøper inn ved behov for fornyelse/reparasjon etc av utstyr (Idrettsbutikken).
3. Innkaller til nødvendige dugnader og ryddekvelder for å holde orden og system i materialrom.

Vervet kan kombineres med andre funksjoner og dette blir gjort i 2014

## utvalg

1. ~~Fortløpende legge ut på HIL Orienterings hjemmeside invitasjoner til alle løp i Rogaland krets. Nærløp, KM og DM samt satsnings o-løp iht beslutning fattet av styret i HIL Orientering.~~
2. ~~Melder på løpere på de o-løp i nevnt i pkt 1, som ikke har online påmelding. Ellers har den enkelte løper selv ansvaret for påmeldingen.~~
3. ~~I samarbeid med Sportslig utvalg arrangere reise og overnatting for idrettslagets løpere ved behov.~~
4. ~~Samarbeide med Sportslig utvalg om å sette opp stafettlag~~
5. ~~Oppmann må være tilgjengelig på mail og mobil.~~

~~Oppgaver som IT delen av utvalget skal ha ansvar for i HIL Orientering er:~~

1. ~~Ansvarlig for drift og videreutvikling av idrettslagets hjemmeside. Herunder kontakt med leverandører av nevnte tjenester~~
2. ~~Ansvarlig for drift og videreutvikling av idrettslagets påmeldingssystem. Herunder kontakt med leverandører av nevnte tjenester~~
3. ~~Ansvarlig for drift og videreutvikling av idrettslagets tidtakingsprogramvare. Herunder kontakt med leverandører av nevnte tjenester~~
4. ~~Ansvarlig for tidtaking og resultatservice ved orienteringsløp som Haugesund IL Orientering står ansvarlig for. Treningsløp kan delegeres til løpsleder.~~

~~Utvalget består av følgende medlemmer:~~

* ~~Leder, oppmann~~
* ~~2 medlemmer~~

~~Utvalgets leder møter i lagets styre som styremedlem.~~

## 3.8 Økonomiutvalg

## Økonomiansvarlig skal ha ansvar for O-hytta og eventuelt tilsvarende. Noe om dette må beskriver her

## 3.9 Ungdomsråd

## Leder i ungdomsrådet er varamann til styret

Ungdomsrådet består i tillegg av to personer.

Disse skal ta opp saker som de mener er viktige for ungdomsgruppa

Prøve å få med flest mulig ungdommer på løp og trening

Være moderatorer for facebookgruppa.

Arrangere en samling/ fest for ungdommene hvert år (fra 12 år)

# Medlemmer

Medlemskap i Haugesund IL Orientering er først gyldig og regnes fra den dag kontingent er betalt.

For å ha stemmerett og være valgbar må et medlem ha fylt 15 år og vært tilsluttet idrettslaget i minst 1 måned og ha betalt kontingent. Idrettslaget kan kun ha personlige medlemmer.

Medlemskap i Haugesund IL Orientering kan opphøre ved utmelding, strykning eller eksklusjon.   
Utmelding skal skje skriftlig eller gjennom minidrett og får virkning når den er mottatt.   
En ansatt kan være medlem i idrettslaget og har da stemmerett på årsmøtet men den ansatte kan ikke velges til verv i idrettslaget.

Strykning kan finne sted av medlem som skylder kontingent for mer enn ett år. Medlem som strykes kan ikke tas opp igjen før skyldig kontingent er betalt. Hvis medlemmet skylder kontingent etter forfalt to års kontingent skal medlemskapet bringes til opphør ved strykning fra idrettslagets side

Ved innmelding i idrettslagene skal medlemmene fylle ut et skjema med navn, fødselsdato, adresse, e-post, mobilnr. (evt navn på foresatte.) Innmelding kan også gjøres gjennom minIdrett. Dette slik at vi kan ha et oversiktlig medlemskartotek.

Det skal leveres medlemslister innen 31.12 hvert år til styret i allianseidrettslaget.

## Medlemskontingent

*Medlemskontingenten fastsettes på årsmøtet i HIL Orientering. I tillegg betales kontingent til HIL allianseidrettslag, fastsatt av årsmøtet der. Man skal informere om foreslått kontingent for allianseidrettslaget på HIL orienterings årsmøte dersom forslag er klart.*

Ved betalt medlemskap i HIL orientering, kan man delta i aktiviteter som hører til i HIL friidrett. Medlemskontingent i et idrettslag i HIL alliansen, gir gjensidig rett til deltakelse i de andre idrettslagene (unntatt årsmøte).

Kostnader knyttet til slik deltakelse kan faktureres mellom idrettslagene.

All innkreving og registrering av medlemskap foregår i HIL orientering.

Medlemskontingent skal betales for hvert enkelt medlem. Ved familiekontingent (medlemmer med samme adresse) må navn og fødselsår oppgis for alle medlemmer da medlemskapet er personlig

*Kontingentene blir som årsmøtene fastsetter.*

Kontingent til allianseidrettslaget dekker lagerplass utelager (O-bod), innelager 1, tilgang til garderober i DOA. tilgang til møterom, bruk av storsal, kopiering og andre klubbhuskostnader

Kontingent i HIL Orientering dekker kontingenter og annet, som beskrevet i oppdatert dekningsmatrise for 2014

**Innkrevningsrutiner:**

Faktura sendes ut innen utgangen på april måned.

Første purring 15 dager etter forfall.

31.12 kan medlemmer som ikke har betalt strykes.

Se også idrettslagets lov.

# Hederstegn/ Utmerkelser HIL Orientering

**Innsatspokal:**

Innsatspokal gutt og innsatspokal jente (under 16 år) kan deles ut årlig. Sportslig leder og oppmann innstiller. Pokalene deles ut på julemøtet.

**Mesterskapspokal:**

Gjelder løpere i aktive klasser over 12 år (ikke kort- eller ny-klasser) opp til D/H 35. Gjelder for 3 år av gangen og utdeles til odel og eie deretter til den som har flest poeng.

Gjelder alle løp i KM, DM og NM-rekken.

KM-løp: Alle KM teller, halv poengsats for stafett. Poeng: 3 for 1-pl, 2 for 2-pl, 1 for 3-pl.

DM-løp: Dobbel poengverdi av KM.

NM og hovedløp:Alle på premieplass (1/3 av deltagerene) får min 3 poeng: 1 pl= 30 poeng, 2 pl= 20 poeng, 3 pl= 15 poeng, 4 pl= 10 poeng, 5 pl= 9 poeng osv. til 11 pl= 3 poeng. Resten av de premierte får også 3 poeng (altså ikke dårligere enn seier i KM!)

**Kretsens jubileumspokal, Nybegynner/ Innsats 30+:**

Vandrepremie til årets ”nybegynner” over 30 år. Sportslig leder og oppmann innstiller. Pokalene deles ut på julemøtet.

**Lagets diplom utdeles til:**

1. Medlem av laget for aktiv idrettsinnsats i minimum to år etter fylte 17 år.
2. Medlem av laget for fortjenstfull virke for laget i minimum tre år.

Diplomet utdeles på årsmøtet etter innstilling fra styret i idrettslaget.

**Lagets krystall utdeles til:**

1. Medlem av laget for aktiv idrettsinnsats for i minimum fem år etter fylte 17 år.
2. Medlem av laget for fortjenstfull virke for laget i minimum fem år, styret kan ved enkelte tilfeller vedta å tildele dette tidligere hvis vedkommende har gjort en ekstra innsats. Det skal da være enstemmighet i styret.

Lagets krystall utdeles på årsmøtet i Haugesund IL Orientering etter innstilling fra styret i idrettslaget.

Ved utdeling av diplom og krystall i HIL Orientering, skal hederstegnskomiteen i allianseidrettslaget informeres, slik at de kan føre protokoll. Det er leders ansvar å informere hederstegnskomiteen om dette.

# Aktivitet

Her beskriver en aktiviteten i idrettslaget, satsningspunkt og hvordan en utfører de forskjellige aktivitetene.

Her kan en også legge inn hvordan en vil ha det når en er ute og reiser med medlemmene.

Barneidrettsbestemmelsene osv.

Dette må man arbeide med i HIL Orientering i 2014

# Felles arrangement mellom idrettslagene

Fellesarrangement mellom idrettslagene i Haugesund allianseidrettslag og/eller allianseidrettslaget:

Det har i Haugesund IL i en årrekke vært tradisjon for arrangementer som et samarbeid mellom friidrett og orientering. Bla ved arrangering av Djupadalten. Det er et mål at man skal fortsette med denne typen samarbeid i allianseidrettslaget. Se organisasjonsplan i allianseidrettslaget for beskrivelse av slike arrangement.

# Informasjon

HIL orientering informerer medlemmene via nettside som har adresse: [www.hilorientering.no](http://www.hilorientering.no), i tillegg informeres det internt på Facebookgruppe: hilorientering

Det må utarbeides skjema for tillatelse til å bruke bilder/navn etc på personer under 18 år. Det skal ikke brukes bilder med navn på informasjonssidene til idrettslaget uten å ha de nødvendige tillatelser.

## Regnskap

* Styret har ansvaret for økonomien i idrettslaget.
* Idrettslaget skal føre et regnskap der hver gruppe er en avdeling i regnskapet, dette i henhold til regnskapsloven.
* Alle inn og utbetalinger skal gå gjennom idrettslagets konto
* Alle egenandeler og startavgifter skal betales gjennom idrettslaget.
* Når en reiser med en gruppe kan det betales ut forskudd til ansvarlig voksen, han skal da levere inn reiseoppgjør og kvitteringer for brukte penger.
* En skal levere reiseregning/utleggskjema med kvitteringer for å få igjen det en har lagt ut.

### Treningsavgift

Treningsavgift for bruk av DeepOcean Arena:

Fri bruk av hallen: samme avgifter som for HIL Friidrett (1.200,- for voksne, matrise for ulike aldersgrupper)

Kun deltakelse tirsdagstrening gjennom vinteren : halvparten av full avgift

### Startkontingent individuelt

Startkontingent dekkes for alle HIL Orienterings deltakere på kretsløp, nasjonale og internasjonale løp i henhold til dekningmatrise. Husk påmeldingsfristen som fremkommer og overhold denne. Dersom en melder seg på etter påmeldingsfristen vil etteranmeldingsgebyr bli fakturert den det gjelder i.h.t. hver enkelt klubbs etteranmeldingsgebyr.

### Reklame/sponsoravtaler

Kasserer i Haugesund IL Orientering er sponsoransvarlig. Denne skal ha ansvar for å koordinere sponsorarbeidet i idrettslaget samt informere sponsorkontakt i allianselaget om avtaler og planer.

Det er viktig at arbeidet mellom idrettslagene og allianseidrettslaget blir koordinert, slik at man unngår at flere kontakter potensielle sponsorer med kort mellomrom.

Sponsorkoordinator i allianseidrettslaget skal kun ha ansvar for avtaler som gjelder alle idrettslagene. Mindre avtaler (<50.000) kan forhandles av de ulike idrettslagene, men sponsorkoordinator skal informeres og avtalene skal godkjennes i allianseidrettslaget.

Generalsponsor forhandles av allianselaget

## Utleie –salg av kart?

## Kiosk

Det bør utarbeides rutiner for kiosksalg

## Lønn og honorar

Her legger en inn hvordan en ansetter og hvem som ansetter trenere og andre. Hva timelønn er og hva en har krav på. Kontrakten ligger som vedlegg.

Info om lov.

Arbeidsgiveravgift: en er fritatt for arbeidsgiver avgift opp til kr. 45 000,- pr person pr år.

## Reiseregning

Det skal brukes reiseregning ved reise for laget. Det skal angis: Hva reisen gjelder, hvem har reist, og dato. Originalkvitteringer skal vedlegges.

## Utlegg på vegne av klubben:

Utlegg på vegne av klubben skal avtales på forhånd med kasserer. Dette kan for eksempel være utlegg i forbindelse med felles matinnkjøp på reise, innkjøp til kiosk ved arrangementer eller lignende. Man kan få forskudd utbetalt fra kasserer, eller legge ut og så få dette igjen. I begge tilfeller skal alle innkjøp dokumenteres med kvitteringer. Ved innkjøp på Storcash til arrangementer kan man bruke HIL Orienterings kundenummer, men samme prosedyre følges ang utlegg. Kundekort/fakturering brukes bare for O hytta.

## Merverdiavgift

Haugesund IL Orientering er med dagens virksomhet ikke mva pliktig. Man må da ha en pliktig omsetning på over 140.000,- på 12 mnd. (Pliktig virksomhet er bla: kiosk m daglige åpningstider, omsetning av profesjonelt preg, sponsor, arena og annonseinntekter)

Fri virksomhet er:

* Billettinntekter
* Vanlige medlems- og startkontingenter
* Offentlige tilskudd
* Lotteriinntekter
* Gaver
* Kiosk salg på egne arrangement.
* Salg av programmer/kataloger ifb. med arrangementer

Inntekter fra Tur- Orientering er ikke pliktig (sjekket med NOF 2010)

# Økonomisk utroskap/varslingsplikt

Ved mistanke om økonomisk utroskap skal styret varsles omgående. Styret er pliktig til å gå videre med saken og ta dette opp med vedkommende. Den som har varslet skal få en tilbakemelding fra styret. Dersom styret anser det som ”grov” økonomisk utroskap, skal saken politianmeldes.

# Klubbdrakter/profilering

**Logo**



**Drakter**

* Lagets medlemmer skal bruke HIL orienterings gjeldende konkurransedrakt når de representerer laget i stevner.
* Lagets farger er svart og hvitt, og skal til enhver tid gjenspeiles i overtrekks- og konkurransedrakt. Se [www.hilorientering.no](http://www.hilorientering.no) for info om draktsalg

# Regler for Haugesund IL Orientering

Disse reglene er under arbeid

## Retningslinjer for foreldre/foresatt

* Respekter klubbens arbeid. Det er frivillig å være medlem av Haugesund IL Orientering, men er du med følger du våre regler
* Respekter treneren, hans/hennes arbeid og anerkjenn ham/henne overfor barna dine
* Vis god sportsånd og respekt for andre.
* Ved uenighet snakker du med den det gjelder – ikke om
* Husk at det viktigste av alt er at barna trives og har det gøy!

## Retningslinjer for utøvere

Utøvere i HIL Orientering skal representere klubben både på trening og i andre sammenhenger, og dette gjør de på en god måte ved å:

* Vise respekt for hverandre, klubb, trenere og andre utøvere
* Stille på treninger og andre avtaler.
* Vise engasjement, gode holdninger og stolthet av egen innsats
* Vise ansvar for miljø og trivsel
* Ikke tolerere mobbing

## Retningslinjer for trenere

**SOM TRENER I SKAL DU BIDRA TIL:**

* Mestring, selvstendighet og tilhørighet for utøveren
* Positive erfaringer med trening og konkurranse
* Å fremme et godt sosialt miljø, lagånd og vennskap
* At utøvere skal kunne drive idrett i andre avdelinger
* Samarbeid og god kommunikasjon med andre trenere, ledere og foreldre
* Vær et godt forbilde
* Møt presis og godt forberedt til hver trening
* Som trener er du veileder, inspirator og motivator
* Bry deg litt ekstra og involver deg i utøverne dine
* Bli kjent med utøvernes individuelle mål og opplevelser av treningen
* Søk å utvikle selvstendig vurderingsevne hos utøveren
* Vis god sportsånd og respekt for andre
* Vær bevisst på at du gir alle utøverne oppmerksomhet
* Enhver utøver eller gruppe skal utfordres til å utvikle sine ferdigheter

**INNHOLDET I TRENINGEN SKAL VÆRE PREGET AV**:

* En målrettet plan
* Progresjon i opplevelser og ferdigheter
* Stadig nye utfordringer slik at utøveren flytter grenser
* Effektiv organisering
* Saklig og presis informasjon
* Kreative løsninger
* Fleksibilitet ved problemløsning
* Som trener er du ansvarlig for god kommunikasjon

## Mobbing

Mobbing er ikke akseptert i klubben. Hvis noen opplever mobbing, må styret få melding om dette slik at det kan tas opp videre.

## Seksuell trakassering

Klubben aksepterer ikke seksuell trakassering. Dersom seksuell trakassering oppleves i klubben, vil styret søke hjelp i retningslinjene nedenfor

<http://www.idrett.no/ftp/pdf/brosjyreseksuelltrakassering.pdf>

## Alkohol og doping

Vi forholder oss til **IDRETTENS HOLDNING TIL ALKOHOL**Vedtatt av Idrettstyret 16. mars 2004, sak 54

En forutsetter også at alle utøvere er dopfrie, Ref til Antidoping Norge

## Regler for reiser

Her bør en utarbeide hvilke regler som gjelder for reiser, en del særforbund har allerede dette. Retningslinjene under er tatt ut fra [www.klubbguiden.no](http://www.klubbguiden.no)

**REISEINSTRUKS FOR HAUGESUND IL ORIENTERING:**

## Det er viktig for klubben å ivareta alle som er med på tur både idrettslig og sosialt. Egenandel/Støtter:

**Reiser i regi av HIL Orientering – se dekningmatrise**

Som hovedregel dekkes alle startkontingenter for løpere fra HIL Orientering, unntaket et sommer/ ferieløp for voksne som må dekkes av den enkelte.

Reise dekkes vanligvis av løperne selv, unntaket er hovedløp og NM, hvor det dekkes noe, se dekningmatrise.

De fleste løp er selvkostløp,hvor alle utgiftene betales av deltagerne. Ved felles kjøring i bil benyttes km. Satsen 2,- pr. km. som hovedregel for kompensasjon av de som er passasjerer.

**Løp med delvis dekning av reisekostnader**

* Hovedløp(OLL):  
  Transport og O-landsleir dekkes av klubben for deltakere som er aktive og har deltatt på trening og kretsløp- se dekningmatrise Det kan beregnes noe egenandel her.
* NM:  
  Løperen får dekket reise og opphold dersom de er kvalifisert etter følgende regler:
* Jr. NM generelt:

1. Automatisk kvalifisert dersom premiert (beste 1/3) i Jr NM foregående sesong.
2. 18 åringer og 20 åringer automatisk kvalifisert dersom blant beste 1/3 i sitt årskull i Jr NM året før.
3. 17 åringer automatisk kvalifisert dersom premiert i HL året før.

Sportslig utvalg/oppmann kan innstille løpere basert på totalvurdering av resultater i nasjonale/internasjonale løp samt innstille løpere basert på resultater i kretsløp sammenlignet med løpere kvalifisert etter pkt. 1-3.  
  
Jr NM stafett:  
Komplette lag som har min. en løper kvalifisert individuelt samme helg, og som har en mulighet til å bli blant beste 1/2.  
  
Senior NM

1. Automatisk kvalifisert dersom beste 1/2 i senior NM foregående sesong.
2. 21 åringer automatisk kvalifisert dersom blant beste 1/3 i sitt årskull i jr NM året før.

Sportslig utvalg/oppmann kan innstille løpere basert på totalvurdering av resultater i nasjonale/internasjonale løp, samt innstille løpere basert på resultater i kretsløp sammenlignet med løpere kvalifisert etter pkt. 1-2.  
Senior NM stafett  
Komplette lag som har min. en løper kvalifisert individuelt samme helg, og som har en mulighet til å bli blant beste 1/2.

Løpere som ikke tilfredsstiller kravene kan også reise, men må betale en avtalt egenandel.

**ROOTS og Kretslag:**

ROOTS:

For 2014 sesongen er egenandel pr. ROOTS samling kr 200. ROOTS ansvarlig i klubben lager liste gjennom sesongen, og dette faktureres ved sesongslutt. Voksne faktureres ikke (sjåfører/ ledere).

Kretslag:

For samlinger som er felles med ROOTS, er egenandelen for klubbens kretslagsløpere 200, for andre samlinger i fylket er egenandelen kr 250. På samlinger hvor mat ikke inngår, dekkes dette av løperen selv. I tilfeller hvor kretslaget reiser på lengre turer, kan egenandelen settes høyere. Dette må avklares for hver samling.

## Politiattest

* Styret skal avkreve politiattest av alle ansatte og frivillige som skal utføre oppgaver  
  for idrettslaget som innebærer et tillits- eller ansvarsforhold overfor mindreårige eller mennesker med utviklingshemming.
* Leder i HIL orientering er ansvarlig for å håndtere ordningen med politiattesti idrettslaget. Nestleder er vararepresentant.
* Styret må informere om ordningen på idrettslagets hjemmeside. Der skal også navn og kontaktinfo på personene som skal håndtere ordningen i idrettslaget, fremgå.
* Leder av styret, samt alle medlemmer i Sportslig utvalg og oppmann og trenere er omfattet av ordningen. I tillegg omfatter ordningen personer som er reiseledere for ROOTS/kretslag/hovedløp.
* Leder skal informere de(n) aktuell(e) personen(e) om at de(n) må ha politiattest.
* Leder skal sende inn søknad om politiattest til politiet. Søknaden må undertegnes av søkeren og av den styreoppnevnte. Attesten sendes fra politiet til den enkelte søker.
* Alle som skal ha politiattest må fremvise attesten for den styreoppnevnte.
* Den styreoppnevnte skal lagre opplysninger om hvilke personer som er avkrevd politiattest, at attesten er fremvist og dato for fremvisningen. Selve attesten beholdes av søkeren.
* Idrettslaget skal ikke gi oppgaver som innebærer et tillits- eller ansvarsforhold overfor mindreårige eller mennesker med utviklingshemming til personer som ikke fremviser politiattest eller som har anmerkninger på attesten.
* Idrettslaget kan når som helst kontakte NIF for råd og veiledning i disse sakene på telefon 800 30 630 eller på e-post til politiattest@idrettsforbundet.no.

## Dugnad:

For å kunne drive HIL Orientering må medlemmene bidra med ulike typer dugnad:

De viktigste aktivitetene vi trenger dugnadsinnsats på er følgende:

Styre og utvalg

Andre verv for eksempel i Rogaland O-krets

Vakt på O – hytta

Arrangering av løp

Kjøring til løp som arrangeres av andre klubber

Vi henstiller alle våre medlemmer til å bidra på de dugnadsoppgaver som er aktuelle for den enkelte.

# Årlige faste oppgaver

Dato/måned

|  |  |
| --- | --- |
| Januar | Gjennomføre den årlige lovpålagte idrettsregistreringen januar/februar |
| Februar | Gjennomføre årsmøtet i henhold til idrettslagets lov |
| Februar/Mars | Rapportere endringer av post og e- postadresser |
| Februar/Mars | Oppdatere nytt styre på samme sted som idrettsregistreringen |
|  | Søke kommunale midler sjekk med kommune for søknadsfrist |
|  | Søke kommune om treningstider, sjekk kommune om søknadsfrist |
|  | Løpsrapportering |

Legge inn O gruppas ”årshjul”